**OBRAZLOŽENJE ZA**

**NACRT PRIJEDLOGA PRAVILNIKA O PROCJENI ZDRAVSTVENIH TEHNOLOGIJA**

Pravilnik se donosi temeljem članka 7. stavka 2. Zakona o kvaliteti zdravstvene zaštite i socijalne skrbi (″Narodne novine″, broj 124/11) na prijedlog Agencije za kvalitetu i akreditaciju u zdravstvu i socijalnoj skrbi.

Svrha donošenja ovog provedbenog propisa je utvrđivanje procesa procjene zdravstvenih tehnologija na nacionalnoj razini, kako zbog davanja nepristrane, stručne, objektivne i transparentne preporuke o opravdanosti primjene nove ili zamjeni dosadašnje zdravstvene tehnologije u svrhu donošenja konačne odluke u zdravstvenoj politici, tako i zbog mogućnosti ostvarivanja vlastitih prihoda što ih Agencija ostvari svojim poslovanjem.

Odredbe prijedloga Pravilnika predstavljaju alat za racionalizaciju zdravstvenog sustava uz poboljšanje kliničke i troškovne učinkovitosti te u konačnici neizravno poboljšavaju kvalitetu zdravstvene zaštite.

Procjena zdravstvenih tehnologija također sprječava moguću korupciju u zdravstvenom sustavu zbog objektivnosti i transparentnosti sustava.